**27. januar, 2014.**

**Gospodin Tomislav Nikolić**

**Predsjednik Republike Srbije**

**Generalni sekretarijat predsjednika republike**

**Andrićev venac 1, 11000 Beograd, Srbija  
(011) 311- 1473  
e-mail:**[**predstavkegradjana@predsednik.rs**](mailto:predstavkegradjana@predsednik.rs)

**Gospodin Ivica Dačić**

**Predsjednik Vlade Republike Srbije i ministar unutrašnjih poslova**

**Kabinet predsjednika Vlade i ministra unutrašnjih poslova**

**Beograd, Nemanjina 11  
tel/faks: 3617-586  
e-mail:** [**kabinetpremijera@gov.rs**](mailto:kabinetpremijera@gov.rs)

**Gospodin Ivan Mrkić**

**Ministar spoljnih poslova Republike Srbije**

**Ministarstvo spoljnih poslova   
Beograd, Kneza Miloša 24-26  
tel: 306-8000, 3616-333; faks: 3618-366  
e-mail:** [**mfa@mfa.rs**](mailto:mfa@mfa.rs)

**Poštovani predsjedniče Republike Srbije Nikolić,**

**Poštovani predsjedniče Vlade Republike Srbije Dačić**

**Poštovani ministre Mrkić,**

**U ime žrtava i svijedoka agresije na Republiku Bosnu i Hercegovinu i genocida nad njenim građanima, u ime Amerikanaca i Kanađana i njihovih organizacija za zaštitu ljudskih prava i sloboda, u ime istine i pravde, na Dan sjećanja na žrtve holokausta, najoštrije protestujemo i osuđujemo neprimjereno, ponižavajuče, zločinačko ponašanje i govor konzula Republike Srbije u Čikagu gospodina Nebojše Ačimova.**

**Ačimov je na proslavi Dana entiteta Republika Srpska i krsne slave navedenog bosanskohercegovačkog entiteta u Čikagu, predstavljajući Republiku Srbiju između ostalog rekao da je entitet Republika Srpska država, što predstavlja kršenje mirovnog Dejtonskog sporazuma i postojećeg Ustava Bosne i Hercegovine po kome je Republika Srpska entitet u okviru države Bosne i Hercegovine, što predstavlja nezakonito mješanje Republike Srbije u unutrašnje stvari Bosne i Hercegovine, što predstavlja kršenje sudskih odluka internacionalnih i nacionalnih sudova koji su presudili da su vojska i policija entiteta Republika Srpska izvršili genocid u Srebrenici. U duhu narušavanja suvereniteta, teritorijalnog integriteta i nezavisnosti države Bosne i Hercegovine, generalni konzul Republike Srbije nudi usluge Srbijanskog konzulata bosanskim Srbima, građanima Bosne i Hercegovine.**

[**http://instituteforgenocide.org/?p=7271&lang=bs**](http://instituteforgenocide.org/?p=7271&lang=bs)

**Ovaj govor je svijedoke i žrtve agresije i genocida u Bosni i Hercegovini ponizio i uvrijedio, vrativši njihova bolna sjećanja na ekstremnu nacionalističku, agresivno, genocidnu politiku srbijanskog političkog, vojnog i policijskog establišmenta sa kraja devedesetih godina prošlog vijeka koja je za cilj imala izgradnju Velike Srbije na račun podjele države Bosne i Hercegovine i uništenja ili svođenja na najmanju moguču mjeru bošnjačkog naroda.**

**Ovakve neprimjerene, neljudske, anticivilizacijske izjave zvaničnika srbijanske diplomatije ne samo da vrijeđa žrtve, već znatno ugrožava proces pomirenja, proces poboljšanja susjedskih odnosa, proces jačanja mira na Balkanu, u Evropi i svijetu.**

**Navedeni istup zvaničnika srbijanske diplomatije je štetan izazov koji Republiku Srbiju čeka na samom početku pregovora o pristupanju Republike Srbije Evropskoj uniji.**

**Mi čemo sa ovim neviđenim diplomatskim skandalom, koga doživljavamo kao udar na suverenitet, teritorijalni integritet, samostalnost i jedinstvo države Bosne i Hercegopvine upoznate relevantne političke i druge faktore u Sjedinjenim Američkim državama, Kanadi i Evropskoj uniji.**

**Pozivamo vas da se stavite u službu jačanja jedinstvene, suverene, nezavisne, demokratske države Bosne i Hercegovine, sankcionišete generalnog konzula i tako date do znanja Evropskoj uniji i cijelom svijetu da ste se spremni suočiti sa prošlošču koja je posebno negativna bila prema Bosni i Hercegovini i njenim građanima.**

**S poštovanjem,**

**Hamdija Čustović, predsjednik**

**Kongres Bošnjaka Sjeverne Amerike {KBSA}**

**Emir Ramić, direktor**

**Institut za istraživanje genocida, Kanada {IGK}**